**Datganiad o Gyfrifon 2023-24**

Cyngor Bwrdeistref Sirol Castell-nedd Port Talbot a

Chyd-bwyllgor Amlosgfa Margam

Mae'n ofynnol yn ôl Rheoliad 10(1) o Reoliadau Cyfrifon ac Archwilio (Cymru) 2014 (fel y'u diwygiwyd) i'r Swyddog Cyllid Cyfrifol arwyddo a dyddio'r datganiad o gyfrifon ac ardystio'i fod yn cynrychioli barn wir a theg am sefyllfa ariannol y corff ar ddiwedd y flwyddyn y mae'n ymwneud â hi ac am incwm a gwariant y corff ar gyfer y flwyddyn honno. Mae'r Rheoliadau'n mynnu bod hyn yn cael ei gwblhau erbyn 31 Mai 2024.

Mae Rheoliad 10(2) o Reoliadau Cyfrifon ac Archwilio (Cymru) 2014 (fel y'u diwygiwyd) yn mynnu bod y datganiad o gyfrifon a archwiliwyd yn cael ei gymeradwyo a'i gyhoeddi yn dilyn ei ardystio gan y Swyddog Cyllid Cyfrifol. Mae'r Rheoliadau'n mynnu bod hyn yn cael ei gwblhau erbyn 31 Gorffennaf 2024.

Dangosir y terfynau amser statudol ar gyfer 2023/24 isod ynghyd â therfynau amser estynedig a ddarparwyd gan Lywodraeth Cymru.

|  | Terfyn Amser Statudol  | Terfyn Amser Estynedig  |
| --- | --- | --- |
| Datganiad o Gyfrifon drafft | 31 Mai 2024 | 30 Mehefin 2024 |
| Datganiad o Gyfrifon Archwiliedig  | 31 Gorffennaf 2024 | 30 Tachwedd 2024 |

Arwyddwyd ac ardystiwyd y Datganiad o Gyfrifon heb ei archwilio gan y Prif Swyddog Cyllid ar 26 Mai 2024. Oherwydd effaith y pandemig, mae'r cyngor wedi dewis gweithio o fewn yr amserlen estynedig er mwyn cwblhau'r Datganiad o Gyfrifon Archwiliedig.

Swyddog A151